Լեսլի-Էն Բրանդտ

Լեսլի-Էն Բրանդտ (, ), հարավաֆրիկացի դերասանուհի։ Նկարահանվել է նորզելանդական մի շարք հեռուստասերիալներում և առաջին անգամ հայտնվել է միջազգային հանրության ուշադրության կենտրոնում «Սպարտակ։ Արյուն և ավազ» սերիալում՝ մարմնավորելով ստրկուհի Նաևիայի կերպարը։ 2016 թվականից խաղացել է Մեյզիկենի դերը «Լյուցիֆեր» հեռուստասերիալում։

Վաղ կյանք
Ծնվել է Հարավաֆրիկյան Հանրապետության Քեյփթաուն քաղաքում։ Բրանդտը հնդկական, գերմանական, հոլանդական և իսպանական ծագում ունի։ Նա վարժ խոսում է աֆրիկաանս և իր հետաքրքրությունների թվում են եղել յոգան, մականախաղը և բեյսբոլը։ Հարավաֆրիկյան Հանրապետությունում խաղացել է մրցակցային դաշտային հոկեյ։

1999 թվականին Բրանդտը ծնողների և կրտսեր եղբոր՝ Բրայան Բրանդտի հետ ներգաղթել Օքլենդ, Նոր Զելանդիա։ Այնտեղ, նախքան տեղեկատվական տեխնոլոգիաների հավաքագրման խորհրդատուի աշխատանքին անցնելը, աշխատել է մանրածախ վաճառքի ոլորտում։  Այնուհետև զբաղվել է մոդելային գործով՝ նկարահանվելով նորզելանդական մի շարք հեռուստագովազդներում, իսկ 2008 թվականին վերապատրաստվել «Մեիսների տեխնիկա»-ում։

Կարիերա 
Բրանդտի առաջին նշանակալից դերը եղել է նորզելանդական «Դիվանագիտական անձեռնմխելիություն» հեռուստասերիալում։ Բրանդտը խաղացել է նորզելանդական «Շորտլենդ փողոց» սերիալում և «Սա իմ կյանքը չէ» գիտաֆանտաստիկ սերիալում, որը նկարահանվել է 2020 թվականին Վիմոանա հորինված քաղաքում։

Բրանդտը խաղացել է ստրկուհի «Նաևիայի» դերը «Սպարտակ։ Արյուն և ավազ» առաջին եթերաշրջանում և «Սպարտակ։ Արենայի աստվածները» երկրորդ եթերաշրջանում։ Ի սկզբանե դիտարկվել է «Սուրեայի» կերպարի համար, սակայն քասթինգի տնօրենը նրա համար նպատակահրամար գտավ «Նաևիայի» դերը։ Էնդի Ուիթֆիլդի մահից հետո, Բրանդտը չվերադարձավ «Սպարտակի» հետագա սեզոններին, քանի որ նկարահանումները ձգձգվում էին։ Բրանդտը ունեցել է դեր նաև «Գազզա Սնելի հույսերը և երազանքները» ֆիլմում, որը պատմում է կարտինգի վթարի զոհի մասին։ Ֆիլմը նկարահանվել է Արևելյան Օուքլենդի արվարձան Հովիք քաղաքում։

Բրանդտը դրվագային դերով հանդես է եկել  «C.S.I.. Հանցագործության վայրը Նյու Յորք»-ի «Սնունդ մտքի համար» էպիզոդում։ Խաղացել է «Ներսում» ֆիլմում, որտեղ նա մարմնավորել է բուժքույր Վալերի Քուրի կերպարը։ 2010 թվականի մայիսին Սեմ Ռեյմիի և Ռոբ Թափերտի նկարահանած «Լեգենդ փնտրողի մասին» հեռուստասերիալում Բրանդտը ունեցել է դեր՝  «Արցունքներ» դրվագում՝ որպես քույր Թեա։ 2011 թվականին դրվագային դերով հանդես է եկել TNT-ի «Մեմֆիս Բիթ»-ում, այնուհետև «Քեյսիի» գլխավոր դերն է մարմնավորել «Զոմբի ապոկալիպսիսում», որը 2011 թվականի Syfy ամերիկյան հեռուստաալիքի ամենագնահատված նախագիծն է եղել, որտեղ խաղացել են նաև Վինգ Ռեյմսը և Թերին Մենինգը։ Նա Սեմ Ուորթինգտոնի և Խավիեր Սամուելի հետ նկարահանվել է նաև «Դրիֆտ», իսկ Կարմին Ջովինացցոյի հետ՝ «Հերցոգ» ֆիլմում։

2014 թվականին Բրանդտը խաղացել է «Միայնակ տիկնայք» սերիալի երրորդ եթերաշրջանում՝ «Նաոմի Քոքսի» դերում։ 2014 թվականին նկարահանվել է «Լարիսա Դիազի» կերպարում «Գոտեմ» հեռուստասերիալում, հետո մարմնավորել է «Լայմայի» կերպարը «Գրադարանավարները» հեռուստասերիալում։ 2015 թվականին ստացել է «Մեյզիկենի» դերը FOX հեռուստատեսության «Լյուցիֆեր» սերիալում։ Նա փոխարինել է դերասանուհի Լինա Էսկոյին։ Հաղորդվում է, որ Բրանդտը փորձել է խաղալ և վերանայվել այս դերի համար Էսկոյի հեռանալուց հետո։

Բրանդտը այժմ բնակվում է Լոս Անջելեսում։

Անձնական կյանք 

2015 թվականին Բրանդտն ամուսնացել է իր վեց տարվա ընկերոջ՝ դերասան Քրիս Փեյն Գիլբերտի հետ։ Զույգի առաջնեկը՝ որդին՝ Քինգսթոն Փեյն Բրանդտ-Գիլբերտը, ծնվել է 2017 թվականի հուլիսին։

Ֆիլմագրություն

Ֆիլմ

Հեռուստատեսություն

Երաժշտական տեսահոլովակներ

Փոդքաստներ

Ծանոթագրություններ

Արտաքին հղումներ 
 http://www.lesley-annbrandt.com/
 
 
 Lesley-Ann Brandt answers fan questions - February 2011

Հարավաֆրիկացի դերասաններ